India
Ti Republika ti India ket maysa a pagilian a republika a pederal a masarakan iti abagatan nga Asia, a mangsakup iti kadakkelan a deppaar ti subkontinente nga Indiano. Addaan iti nasurok a pito ribu a kilometro nga aplaya, kabeddengna ti Pakistan iti laud, ti China, Nepal, ken Bhutan amianan-a-daya, ken Bangladesh ken Myanmar iti daya.
Maikapat ti India iti sangalubongan kas kadakkelan ti ekonomiana maibatay iti purchasing power parity. Ti India ti maikadua a kadakkelan iti populasionna a pagilian iti lubong, addaan iti aganay a 1 bilion a populasion iti agdama. Isu pay ti maika-7 a kadakkelan a pagilian no maibatay iti heograpikal a kalawa. Uppat a kangrunaan a relihion iti lubong ti nagtaud iti India: ti Hinduismo, ti Buddhismo, ti Hainismo ken ti Sikhismo.
Sigud a kangrunaan a paset ti Imperio a Briton ti India sakbay a nagun-od ti pagilian ti independenciana idi 1947.
zsm_Latn ilo_Latn ilo_Latn ilo_Latn